Janka Keseg Števková

Ing. Janka Keseg Števková (* 4. február 1976, Martin) je slovenská cyklistka, ktorá reprezentovala Slovensko na letných olympijských hrách v rokoch 2004, 2008 a 2012.

Olympijská účasť  
Prvé olympijské hry absolvovala v roku 2004 v Aténach, pre poruchu zadného kolesa súťaž nedokončila. Na testovacích pretekoch na olympijskej trati mesiac pred olympiádou obsadila vynikajúce 11. miesto. 

Na letných olympijských hrách v roku 2008 v Pekingu súťažila v pretekoch cross-country, ktorá sa uskutočnili 23. augusta 2008 v Pekinskom športovom areáli pre horskú cyklistiku Laoshan. Získala 24. miesto s odstupom dvoch kôl na víťazku Sabine Spitzovú (víťazný čas: 1:45:11)

Na letných olympijských hrách v Londýne 2012 sa umiestnila v pretekoch cross-country na 21. mieste.

Externé odkazy 
 Oficiálny web
 Janka Keseg Števková na MTB Cross-country.com

Slovenskí cyklisti
Slovenskí olympionici
Osobnosti z Martina
Cyklisti na Letných olympijských hrách 2004
Cyklisti na Letných olympijských hrách 2008
Cyklisti na Letných olympijských hrách 2012